སློབ་མ་ཞིག་སློབ་གྲྭ་ནས་གཏན་འབུད་བྱས་པའི་ཉིན་མོ་ནས་ངལ་རྩོལ་བསྒྱུར་བཀོད་ཀྱི་ལམ་ཁར་ཞུགས་པའི་མི་ཚེ་དང་།མི་ཞིག་ལ་ཤེས་ཡོན་མེད་པར་ཚེ་གང་བོར་འཚོ་དགོས་པའི་སྡུག་བསྔལ་ནི་ཚེ་སྲོག་འགག་པའི་སྐད་ཅིག་མ་ལས་ཤིན་ཏུ་ལྕི་ལ་རིང་།མདོར་ན་སློབ་མ་ན་ཆུང་ཞིག་གི་ཚེ་གང་ལ་རིག་གནས་སྦྱོང་བའི་ལམ་ཁ་ཐེངས་གཅིག་གི་ནོར་འཁྲུལ་གྱིས་འགོག་པ་ལས་དགེ་རྒན་དང་མགོ་ཁྲིད་སྒེར་གཅོད་པའམ་ནུས་མེད་དག་ལས་གནས་དང་གཏན་དུ་གྱེས་ན་མི་རིགས་དང་རྒྱལ་ཁབ་ལ་གྱོང་གུད་ལས་ཁེ་བཟང་ཆེ་བའི་ཚོད་ཡིན།མི་ལ་རིག་འཚོ་མི་ཟིན་པའི་སྐབས་འགའ་ཤས་ཡོད་དེ།ཁ་ཅིག་ནི་དཔལ་འབྱོར་གྱིས་སྨྱོས་འཇོག་ལ།ཁ་ཅིག་གི་དབང་ཆས་སྨྱོས་འཇོགཁ་ཅིག་གི་ཁེ་དང་སྙན་གྲགས་ཀྱིས་སྨྱོས་འཇོགགོང་གསལ་གྱི་གནད་དོན་འདི་ནི་དབང་ཆས་སྨྱོས་པའི་སྨྱོན་ཁ་ཁག་ཅིག་གི་རིག་འཚོ་མ་ཟིན་པའི་ལས་ཀ་ཁོ་ནའོ།།དོན་དངོས་ནས་དགེ་རྒན་ནི་སྨྲ་མཁས་ཤིང་ཁ་གསལ་བ།ལྷག་བསམ་ལྡན་པ།ཐད་ཀར་མ་ཡིན་པའི་བྱེད་ཐབས་སྤྱོད་མཁས་པ།དངོས་ཐོག་བདེན་འཚོལ།སློབ་མར་སློབ་སྦྱོང་གི་གོ་སྐབས་མཁོ་འདོན་བྱེད་པ།སྒྲིག་འཛུགས་ལྡན་པའི་སྒོ་ནས་འཆད་འཁྲིད་དང་གདེང་འཇོག་བྱེད་པ།སྐྱོན་དང་ཞན་ཆ་མཐོང་ཚད་ཐེར་འདོན་མི་བྱེད་པ།དཀའ་སླའི་ཚད་གཞི་རན་པའི་བསླབ་གཞི་བེད་སྤྱོད་བྱེད་པ་བཅས་ཡིན་དགོས་པ་ནི་དེང་གི་སློབ་གསོ་སྨྲ་བ་དང་སོགས་ཀྱིས་བཞག་པའི་དགེ་རྒན་གྱི་ཁྱད་ཆོས་ཡིན་ན་ཡང་།ང་ཚོའི་བོད་ཁུལ་དུ་ཡོད་པའི་མགོ་ཁྲིད་དང་དགེ་རྒན་སྒེར་གཅོད་པ་དག་ལ་ནི་མིག་ཞ་ར་ཞིག་ལ་གནམ་བསྟན་པ་རང་ཡིན་ནོ།།